open-index/open-wikipedia-markdown huggingface dataset:
Bitka na Dijali

**Bitka na rijeci [[Dijala|Dijali]]** se odigrala u sjevernoj Mezopotamiji godine 693. pne. između elamskih snaga i snaga asirskog kralja Sanheriba. Asirski je vladar nastojao kazniti Elamite zbog toga što su godinu dana ranije dali podršku babilonskim ustanicima, ušli u grad i ubili njegovog sina.

Asirski izvori navode da je njihov kralj izvojevao pobjedu, ali ona nije bila odlučujuća. Dvije godine kasnije se babilonsko-elamska koalicija suprotstavila Sanheribu u neodlučnoj bitci kod Halulea.
Opsada Jeruzalema

**Opsada Jeruzalema** (**Jerusalima**) može označavati:
* **[[Pljačka Jeruzalema (10. vijek pne.)|Pljačka 10. vijeka pne.]]** od strane egipatskog faraona Šišanka (Šošenk I).
* **[[Asirska opsada Jeruzalema|Opsada 700-ih pne.]]** od strane Asiraca s nepoznatim ishodom.
* **[[Opsada Jeruzalema (597. pne.)|Opsada 597. pne.]]** pod vođstvom babilonijskog (vavilonijskog) vladara Nabukodonosora II. koji zauzima grad i kraljevstvo Juda.
* **[[Opsada Jeruzalema (587. pne.)|Opsada 587. pne.]]** pod vođstvom babilonijskog (vavilonijskog) vladara Nabukodonosora II. koji  suzbija Zedekijin ustanak ponovo zauzima grad.
* **[[Opsada Jeruzalema (63. pne.)|Opsada 63. pne.]]** pod vodstvom rimskog vojskovođe Pompeja koji pripaja grad Rimskoj Republici.
* **[[Opsada Jeruzalema (37. pne.)|Opsada 37. pne.]]** kada Herod Veliki otima grad Hasmonejcima.
* **[[Opsada Jeruzalema (70)|Opsada 70.]]** kada su Rimljani predvođeni Titom osvojili grad i Masadu.
* **[[Opsada Jeruzalema (614)|Opsada 614.]]** pod vodstvom perzijskog vojskovođe Šahrabaraza.
* **[[Opsada Jeruzalema (637)|Opsada 637.]]** kada je islamski kalif Omar osvojio grad od Bizanta (Vizantije).
* **[[Opsada Jeruzalema (1099)|Opsada 1099.]]** kada su križari (krstaši) osvojili grad i počinili pokolj lokalnog stanovništva.
* **[[Opsada Jeruzalema (1187)|Opsada 1187.]]** kada je Saladin osvojio grad od križara (krstaša).
* **[[Opsada Jeruzalema (1244)|Opsada 1244.]]** kada su Horezmijci osvojili grad od križara (krstaša).
* **[[Opsada Jeruzalema (1834)|Opsada 1834.]]** tokom neuspješne pobuna arapskih seljaka protiv Osmanskog Carstva.
* **[[Bitka kod Jeruzalema (1917)|Bitka 1917.]]** kada su grad zauzele britanske trupe u Prvom svjetskom ratu pobjedom protiv Osmanlija.
* **[[Opsada Jeruzalema (1948)|Opsada 1948.]]** tokom arapsko-izraelskog rata.
Dijala

**Dijala** (arap. نهر ديالى‎, perz. رود سیروان, kurd. *Servan*) je rijeka i pritok Tigrisa. Izvire u Iranu i protječe kroz Iran i Irak. Njegova ukupna duljina iznosi od 443 do 574 km. Površina porječja je 33.240 km² od čega 8310 (25%) otpada na Iran odnosno 24.930 (75%) na Irak. Prosječni istjek iznosi 146 m³/s.

Izvor se nalazi između Sanandadža i Hamadana. Dijala je u dužini od 32 km prirodna granica između Irana i Iraka. Južno od Bagdada Dijala utječe u Tigris. Donji dio rijeke može se koristiti za plovidbu brodovima što joj daje važnu ulogu za trgovanje između Iraka i Irana.

## Brane

Od 1960-ih na Dijali su izgrađene četiri veće brane:
* 
:* Darbandihanska brana (1962.)
:* Dijala Veir (1969.)
:* Hamrinska brana (1981.)
* 
:* Gavošanska brana (2004.)

## Veze
* Popis iranskih rijeka
* Popis iračkih rijeka

## Literatura
*  Encyclopædia Britannica: ''Diyala River''
*  ESCWA-BGR Cooperation (2012.): ''Inventory of Shared Water Resources in Western Asia'', Chapter 4: Shared Tributaries of the Tigris River, United Nations Economic and Social Commission for Western Asia (ESCWA) and the German Federal Institute for Geosciences and Natural Resources (BGR), Beirut
;Ostali projekti
Šabataka

**Shebitku** ili **Shabataka** je bio treći po redu vladar XXV (nubijske) dinastije Drevnog Egipta te vladao u periodu (707/706. pne.-690. pne.). Bio je nećak i nasljednik faraona Šabake. Prijestolno ime, Djedkare znači "Izdržljiva je duša Re."

Šabataka je na samom početku vladavine zauzeo prijateljski stav prema Asircima i njihovom kralju Sargonu II. Tako je Sargonu izručen Iamanni, buntovni princ koji je u Egiptu bio našao utočište pod faraonom Šabakom. Međutim, nakon što je Sargon II umro, Šabataka je odlučio promijeniti politiku te se počeo suprotstavljati Asircima, podržavajući buntovne prinčeve na Bliskom Istoku, uključujući kralja Jude Ezekiju.

Zapisi na stelama iz Šabatakinog vremena tako navode kako je iz Nubije u Egipat pozvao svoju braću s velikom vojskom, uključujući Taharku. Druga stela, pak, spominje kako je kušitska vojska došla u pomoć Jeruzalemu prilikom asirske opsade 701. pne.

Šabataka je također poznat po tome što je nastavio projekt gradnje hramova u Tebi koji je bio započeo njegov brat.

## Reference
Taharka

**Taharka** je bio kralj Egipta te predstavnik znamenite Nubijske ili XXV dinastije faraona. Vladavina mu je datirana u period od 690. pne. do 664. pne.. Bio je sin Piyea, nubijskog kralja Napate i osvajača Egipta, te mlađi brat i nasljednik faraona Šabatake.

Taharka je pažnju historičara privukao zato što je identificiran kao Tirhakah, kralj Kuša ("Etiopije"), koji je vodio rat protiv Sanheriba za vrijeme vladavine kralja Ezekije od Jude, odnosno zato što se učestalo spominje u biblijskim izvorima (2 Kraljevi 19:9; Izaija 37:9). Njegovoj intervenciji se često pripisuje spriječavanje Asiraca da osvoje Jeruzalem za vrijeme opsade 701. pne. Taharka je u to vrijeme bio tek princ, ali se pretpostavlja da je djelovao po nalogu Šabatake kao vojni zapovjednik, da bi ga biblijski izvori tek kasnije pretvorili u kralja.

Kao kralj, Taharka je posvetio pažnju izgradnji hrama u Kawi, nedaleko od Nila u blizini današnje Dongole, a koje su kasnije koristili drugi nubijski kraljevi. Sagradio je niz hramova u Nubiji, ali i u Egiptu, uključujući dograđivanje Amunovog hrama u Karnaku kao i Medinet Habu. Bio je poznat i po vojničkom talentu, što je ostavilo dojam i na grčkog historičara Strabona koji ga opisuje najvećim vojskovođom svog vremena.

Taj je talent morao naći praktičnu primjenu u trenutku kada su Asirci pod Sanheribovim nasljednikom Esarhaddonom počeli poduzimati pohode s ciljem da osvoje Egipat. Prvi je takav pohod zabilježen 677. pne. kada je Esarhaddon gušio pobunu arapskih plemena oko Mrtvog mora, te dopro do Potoka Egipta. Sljedeći je pohod započeo u Taharkinoj 17. vladarskoj godini - 674. pne. - kada je Esarhaddon ugušio pobunu u Aškelonu. Asirski pokušaj da nastave napredovanje je Taharka vojnički suzbio.

Međutim, tri godine kasnije - 671. pne. asirski se kralj uspio probiti u Egipat te osvojiti i opljačkati Memfis, prilikom čega je zarobljeno nekoliko članova Taharkine porodice. Taharka je pobjegao na jug u Nubiju, a Esarhaddon iskoristio priliku da kao svojevrsnu tampon-zonu uspostavi domaćeg egipatskog vladara Nehoa I sa sjedištem u Saisu, osnivača XXVI dinastije.

Nakon što se asirski kralj povukao, Taharka je pokušao ponovno uspostaviti svoju vlast nad Donjim Egiptom te potakao niz ustanaka protiv asirske vlasti. Esarhaddon je umro, ali je njegov nasljednik Assurbanipal poduzeo pohod, ovaj put s ciljem da trajno ukloni nubijsku prijetnju. Assurbanipal je porazio Taharku, koji se prvo sklonio u Tebu, a potom otplovio uz Nil natrag u rodnu Nubiju. Tamo je umro godine 664. pne. te ga je naslijedio nećak Tantamani, sin Šabake. Taharka je sahranjen u Nuriju.

## Fiktivni prikaz
Will Smith namjerava producirati film posvećen Taharki čiji je radni naslov *The Last Pharoah*, a u kome će glumiti naslovnu ulogu. Scenarij za film su napisali Carl Franklin i Chris Hauty.

## Reference

## Vanjske veze

* King Taharqa's photo gallery
Kraljevina Damot

**Kraljevstvo Damot** ili **D'mt** (južno arapsko pismo *musnad*: ), bilo je kraljevstvo koje se nalazilo na tlu današnje Eritreje i sjeverne Etiopije od 8. vijeka do 7. vijeka.
 
Kako postoji svega nekoliko historijskih zapisa o Kraljevstvu Damot, a i vrlo malo arheoloških tragova (do sada) o Damotu se vrlo malo zna. Čak nije ni jasno da li je Damot kao civilizacija završio pretopivši se u Kraljevstvo Aksum, ili je bio samo jedna od manjih država od kojih je nastalo Kraljevstvo Aksum oko početka naše ere.

Dugo se držalo da je glavni grad ove kraljevine bila Jeha, međutim današnji arheolozi, poput Petera Schmidta, misle da je lokalitet Jeha premali da bi u njemu bio glavni grad, po njemu "Jeha je vjerojatno bila jedno od glavnih vjerskih i ritualnih središta (velika nekropola), ali svakako nije bila glavni grad."

Kraljevstvo Damot gradilo je vrlo razvijene sisteme za navodnjavanje, u zemljoradnji su koristili plugove, uzgajali su proso , i koristili su se oružjem i alatima od željeza.

Neki suvremeni historičari kao što su Stuart Munro-Hay, Rodolfo Fattovich, Ayele Bekerie, Kajina Felder, Efrajim Isaac drže civilizaciju Damot autohtonom, iako priznaju veliki Sabejski utjecaj zbog njihove dominacije po Crvenom moru, dok drugi poput Josipa Michelsa, Henri de Contensona, Tekle-Tsadika Mekourija, i Stanleya Bursteina drže Kraljevstvo D'mt kao rezultat interakcije između Sabejaca i autohtonog stanovništva na tom terenu.

Protiv teza o ključnom uticaju Sabejaca na Kraljevstvo D'mt, govore i najnovija lingvistička istraživanja, po kojima drevni semitski jezik kojim se govorilo u sjevernoj Etiopiji i Eritreji u antičko vrijeme - Giz, nema porijeklo u Sabejskom jeziku.

U međuvremenu su prikupljeni dokazi o postojanju semitskih jezika u Etiopiji i Eritreji starih čak 2000. pne.. Zato se danas drži da je sabejski utjecaj na kraljevstvo Damot bio ograničen na svega nekoliko lokaliteta, a i tamo se gubi nakon nekoliko desetljeća (ili vijekova), ti lokaliteti su možda bili trgovačke ili vojne kolonije, koje su živjele u nekoj vrsti simbioze ili saveza sa Kraljevstvom Damot (D'mt) ili neke od proto-Aksumitske države.

Nakon propasti Kraljevstva Damot u 5. vijeku pne., na toj zaravni pojavilo se puno manjih kraljevstva, koji su živjeli kao naslijednici tog kraljevstva, sve dok ih nije sve zasjenilo i ujedilo Kraljevstvo Aksum, predak srednjovjekovne i moderne Eritreje i sjeverne Etiopije za vrijeme 1. vijeka pne., koje je bilo u mogućnosti za ponovno ujedinjenje područja.
## Poznati vladari
Vremenska lista od četiri poznata vladara Kraljevstva Damot

## Povezano
* Kraljevstvo Aksum
* Etiopija
* Eritreja

## Reference

## Bibliografija
* Francis Anfray. *Les anciens ethiopiens.* Paris: Armand Colin, 1991. 
* Joseph W. Michels. *Changing settlement patterns in the Aksum-Yeha region of Ethiopia: 700 BC - AD 850* (BAR International Series 1448) Oxford: Archaeopress, 2005. 
* Carlo Conti Rossini. *Storia d'Etiopia.* Bergamo: Istituto Italiano d'Arti Grafiche, 1928.
699. pr. n. e.

__NOTOC__

## Događaji
* Khallushu nasljeđuje Shuttir-Nakhkhuntea kao vladar Elamskog Carstva.

## Rođenja

## Smrti

## Izvori
697. pr. n. e.

__NOTOC__

## Događaji

## Rođenja
* Vojvoda Wen od Jina

## Smrti
* Zhou huan wang, kralj kineske dinastije Zhou

## Izvori
696. pr. n. e.

__NOTOC__

## Događaji
* Kimerijci razaraju Frigiju, moguća migracija Armenaca.
* Ustanak u Kilikiji protiv asirskog kralja Sanheriba.

## Rođenja

## Smrti

## Izvori
695. pr. n. e.

__NOTOC__

## Događaji
* Asirski kralj Sanherib pokorava istočni dio Kapadokije.

## Rođenja

## Smrti

## Izvori
691. pr. n. e.

__NOTOC__

## Događaji
* Kralj Sanherib od Asirije pobjeđuje kralja Humban-nimenu od Elama u bitci kod Halulea.

## Rođenja

## Smrti

## Izvori
690. pr. n. e.

__NOTOC__

## Događaji
* Taharqa, vladar XXV dinastije, dolazi na prijestolje Egipta (približni datum)

## Rođenja

## Smrti
* Manava, autor indijskog geometrijskog teksta Sulba Sutras (približni datum)

## Izvori
692. pr. n. e.

__NOTOC__

## Događaji
* Karib'il Watar od Saba'e prema zapisima plaća danak kralju Sanheribu od Asirije.

## Rođenja

## Smrti

## Izvori
680-e pr. n. e.

## Događaji i trendovi
* 689. pne. — Kralj Sanherib od Asirije osvaja i uništava Babilon.
* 687. pne. — Gig postaje kralj Lidije.
* 687. pne. — Ezekiju kao kralj Jude nasljeđuje Manaseh.
* 682. pne. — Smrt Zhou zhuang wanga, kralja kineske dinastije Zhou.
* 681. pne. — Esarhaddon nasljeđuje Sanheriba kao kralj Asirije.
* cca. 680. pne. - Meteori pogađaji otok Saaremaa u današnjoj Estoniji, stvorivši krater Kaali.

## Značajne osobe
* cca. 680. pne. — Grčki pjesnik Arhiloh je rođen na otoku Parosu.
Eurovizija (razvrstavanje)

***Eurovizija*** je naziv za:
* Eurovizija (mreža), međunarodna televizijska mreža, odnosno aktivnosti članica Evropske radiodifuzne unije;
* kolokvijalni naziv za natjecanje za Pjesmu Eurovizije.
Djed Božićnjak

**Santa Kloz** ( – **Santa Klaus**), poznat pod domaćim nazivom **Djed Božićnjak** ili **Božić Bata**, jest izmišljeni lik koji djeci donosi darove za Božić, Badnje veče ili na dan Svetoga Nikole. Danas je popularan širom svijeta, a često se, u božićno vrijeme, pojavljuje kao zaštitni znak Coca-Cola kompanije.

Djed Mraz predstavlja istočnoeuropsku varijantu Djeda Božićnjaka, a izvorno je lik iz ruske bajke i njegovo podrijetlo je iz starih religija germanskih i slovenskih naroda (pokrižavanjem ovih naroda, njihova vjerovanja su kombinirana s likom kršćanskoga episkopa Nikole).

## Podrijetlo legende o Djedu Božićnjaku

Komercijalizirani lik veselog Djede Božićnjaka koji širom svijeta uveseljava djecu poklonima, vuče svoje podrijetlo od kršćanskoga sveca, Nikole. Njegova preobrazba u sekularni lik Djeda Božićnjaka zasluga je protestantske reformacije, započete u britanskoj kolonijalnoj Americi. Američka verzija Djeda nastala je u *New Amsterdamu* (današnji New York) prema nizozemskoj verziji kršćanskoga sveca, pod imenom *Sinterklaas*.

Tijekom 19. stoljeća američki novinari u SAD-u popularizirali su izmijenjenu verziju Svetoga Nikole, koji je postao veseli, debeli djed koji živi na Sjevernomu polu i koji putujući na svojim saonicama u vrijeme Božića donosi djeci poklone. Danas-prepoznatljivi lik Djeda Božićnjaka, djelo je Thomasa Nasta, koji ga je nacrtao prema opisu iz pjesme za djecu iz 1823. godine.

U većini kršćanskih zemalja, osobito u Europi, pa tako i u Hrvatskoj, postoji jasna distinkcija između Djeda Božićnjaka koji djeci donosi darove, komercijalnog Djeda Božićnjaka i kršćanskog sveca Nikole.

## Priče o Djedu Božićnjaku

Božićne i novogodišnje priče kazuju da Djed živi u finskom dijelu Laponije sa svojom ženom, Bakom Božićnjak. Tamo postoje radionice gdje vilenjaci izrađuju igračke. Prema tradiciji, potrebno je na Badnju večer, 24. prosinca, objesiti čarape uz kamin. Po noći, Djed, leteći na saonicama koje vuku sobovi, ide do domova, silazi niz dimnjak kuća i ostavlja pod božićnim drvcem darove za djecu.

## Djedova imena
* *Santa Claus* (SAD)
* *Father Christmas* (Velika Britanija)
* *Joulupukki* (finski)
* *Weihnachtsmann* (njemački)
* *Božić Bata* (pravoslavni pandan)

## Reference

## Vanjske veze

* Sveti Nikola i podrijetlo Djeda Božićnjaka 
* O Djedu Božićnjaku
Omladina

**Mladost** je razdoblje života između detinjstva i odraslosti, a pojam **omladina** ili **mladež** označava osobe koje se nalaze u tom razdoblju. 

Omladina je kako biološka, tako i društvena kategorija. U tradicionalnom društvu omladina kao posebna društvena grupa nije postojala jer je uključivanje u sferu rada započinjalo već u ranom detinjstvu, a deca su automatski postajala odrasli čim su počela privređivati za život. Razvojem tehonolškog društva javlja se potreba za sve kvalifikovanijom radnom snagom, što dovodi do masovnog školovanja, tj. odgađanja ulaska mladih u svet rada. 

Omladina postaje predmet proučavanja sociologije nakon uviđanja da je biološka činjenica, poput starosnog doba, poprimila društvene konotacije i postala načelo društvene diferencijacije. Sociolozi omladine nisu saglasni u definisanju termina omladina, kao ni oko godina koje termin obuhvata. Neki kao omladinsko navode razdoblje od 15. do 25. neki do 30, a neki čak do 35 godine, u skladu sa tendencijama produženja mladosti u savremenom društvu. 

Najvažnija obeležja omladine su: životno doba, razne socijalne konotacije koje društvo pridaje mladima, raskorak između psihofizičke i društvene zrelosti koji ima za posledicu neravnopravan društveni položaj mladih u odnosu na referentne grupe odraslih i izgrađivanje specifične omladinske svesti koja mlade razlikuje od sveta odraslih.

“Bejbi bum” u SAD posle Drugog svetskog rata je doveo do jačanja omladine kao društvene kategorije i do rađanja niza omladinskih pokreta i potkultura.
Kalašnjikov

**Kalašnjikov** je naziv za dva modela jurišne puške:
* AK-47, automatska puška
* AK-74, automatska puška

Pored toga se nekoliko ličnosti preziva Kalašnjikov
* Mihail Kalašnjikov, dizajner automatske puške AK-47
* Maksim Kalašnjikov, pseudonim ruskog novinara i historičara
Opsada Babilona

**Opsadu [[Babilon]]a** je godine 689. pne. poduzeo asirski kralj Sanherib kako bi uspostavio konačno vlast nad tim gradom nakon niza ustanaka protiv asirske vlasti.

## Pozadina

Asirci su bili osvojili Babilon za vrijeme Tiglat-Pilesera III, ali su s obzirom na važnost Babilona kao vjerskog središta na Drevnom Bliskom Istoku preferirali tim gradom vladati posredno, odnosno pomoću marionetskih vladara. Međutim, u Babiloniji je tada tinjao sukob između domaće babilonske urbanih elite kao i pretežno ruralnih kaldejskih prinčeva, pri čemu su i jedni i drugi nastojali steći prevlast pod parolom oslobođenja od asirskih osvajača. Podršku su im je u pravilu pružalo susjedno Elamsko Carstvo na istoku.

Ti su se procesi intenzivirali za vrijeme asirskog kralja Sanheriba, čija je duga vladavina bila obilježena stalnim ustancima u Babilonu, njihovim gušenjima i pokušajima da se permanentno spriječe. Sanherib je posljednji takav ustanak ugušio 700. pne. i, nastojeći osigurati vjernost tog grada, za kralja imenovao vlastitog sina Ashur-nadin-shumija.

Međutim, godine 694. pne. Elamci su napali Babilon, u kome je došlo do anti-asirskog ustanka pod vodstvom Nergal-usheziba. Ustanici su pobijedili te Elamcima predali asirskog princa koji je pogubljen.

Sanherib se odlučio osvetiti, ali je prije toga morao voditi dvije teške bitke - na Dijali 693. pne., kada su Elamci istjerani sa sjevera Mezopotamije te Nergal-ushezib poražen, te kod Halulea 691. pne. koja je završila neodlučno i u kojoj su Asirci pretrpjeli teške gubitke.

Međutim, iste je godine moždana kap pogodila elamskog kralja Humban-nimenu, te je Babilon, kojemu je sada na čelu bio Mushezib-Marduk ostao bez najvažnijeg saveznika. Sanherib je to iskoristio kako bi dobro pripremio vojsku za konačni obračun s gradom koji mu je ubio sina.

## Opsada
Sanheribova je vojska došla pod babilonske zidine i tamo držala opsadu čak devet mjeseci. Kada je konačno Babilon pao, Sanherib se više nije držao blage politike svojih prethodnika nego je smatrao da Babilon, bez obzira što je najvažniji grad njegovog carstva, mora poslužiti kao primjer svim budućim buntovnicima.

Asirska je vojska stoga opljačkala, a potom do temelja spalila Babilon. Sanherib je potom naredio da se sruše svi gradski bedemi, a da bi bio potpuno siguran da se grad više neće obnoviti, dao je skrenuti tok rijeke Eufrat na sam grad, kako bi mulj prekrio ruševine.

Sanheribova okrutna odmazda nije dugo potrajala. Već je njegov nasljednik Esarhaddon zaključio da mu je potrebno važno gradsko središte u Babiloniji, te je Babilon dao obnoviti. S druge je strane šokatno uništenje njihove prijestolnice Babiloncima dugo godina oduzelo volju za dizanje pobuna, ali i usadilo duboku mržnju prema Asircima koja će bitno doprinijeti uništenju Asirskog Carstva krajem 7. vijeka pne.
Manaseh od Jude

**Manaseh** ili **Manasija od Jude** bio je kralj Jude te sin jedinac i nasljednik kralja Ezekije. Kada je stupio na prijestolje, imao je dvanaest godina (2 Kraljevi 21:1). William F. Albright mu je vladavinu smjestio u period 687. pne.-642. pne., dok E. R. Thiele navodi datume 687. pne.-643. pne..

Iako je imao dugu vladavinu, relativno malo se zna o kralju Manasehu. Biblijski izvori govore kako je ukinuo mnoge od vjerskih reformi svog oca Ezekije, te je ponovno dozvolio pogansku idolatriju uključujući čak štovanje stranih bogova u jeruzalemskom Hramu. Knjiga o Kraljevima također sugerira da je dao pogubiti mnoge od sljedbenika očevih reformi, a rabinska književnost sugerira da je jedna od žrtava bio i prorok Izaija koga je dao prepiliti napola. 

Nešto kasniji izvori iz Knjige Ljetopisa navode kako je Manaseh bio zarobljen od Asiraca odveden tamošnjem kralju Esarhaddonu. Zajedno s drugim zarobljenicima je morao ići kralju s kukama ili prstenjem zabijenim u usne, a koje su uzicom vukli njegovi čuvari. Manasehove patnje su ga na kraju natjerale da se obrati Bogu i pokaje za svoje grijehe. Bog mu je uslišio molbu te se vratio u Jeruzalem, ovaj put kao bogobojazni vladar.

Kada je umro, nakon vladavine od četrdesetpet godina - najduže u historiji Kraljevstva Jude - sahranjen je u vrtu Uzze, u "vrtu svoje kuće" (*2 Kraljevi* 21:17, 18; 2 Ljetopisi 33:20), a ne u Gradu Davidovom, među svojim precima.
Nuklearne sile (fizika)

**Nuklearne sile** su sile koje deluju između nukleona u jezgru atoma. Zahvaljujući njihovom delovanju, jezgro je stabilan sistem.

U fizici nije poznat zakon (formula) kojim su određene nuklearne sile, ali su eksperimentalno utvrđene osnovne osobine ovih sila. 

Nuklearne sile su najjače sile u prirodi, imaju kratak domet, električno su nezavisne, imaju svojstvo zasićenja.
Da nije tako, protoni se ne bi mogli održati zajedno u jezgru (rastojanja između protona u jezgru su veoma mala, pa su vrlo jake odbojne kulonovske interakcije).
Radijus jezgra je, zapravo, rastojanje na kojem se oseća delovanje nuklearnih sila. Još je Radeford svojim ogledima utvrdio da na pozitivno naelektrisanu α- česticu sve do rastojanja od 10 na-15 m deluje elektrostatička (kulonova) sila, a tek kada čestica priđe na manje rastojanje, na nju počinju da deluju druge sile – te druge sile su nuklearne sile. Dakle, domet nuklearnih sila je manji od 10 na- 15 m.

Eksperimenti pokazuju da nuklearne sile ne zavise od naelektrisanja: iste sile deluju između dva protona kao i između dva neutrona, odnosno kao između jednog protona i jednog neutrona.
Nuklearne sile pokazuju svojstvo zasićenosti u smislu da jedan nukleon stupa u vezu samo sa nukleonima koji ga neposredno okružuju. Na to ukazuje eksperimentalno utvrđena činjenica da je specifična energija veze jezgra skoro konstantna:

ƒ = Ev/A ≈ const
 
pa je Ev ≈ const ∙ A. Dakle, energija veze jezgra srazmerna je broju nukleona. Ako bi svaki nukleon interagovao sa svakim drugim, onda bi energija veze bila srazmerna sa brojem parova nukleona, a broj parova je A(A - 1).

Na osnovu nekih eksperimenata utvrđeno je da i nuklearne sile malo zavise od spina nukleona - 
nešto su jače kada su spinovi nukleona istog smera, nego kada su suprotno orijentisani.
Pjesnik

**Pjesnik** (ijek.) ili **pesnik** (ek.), osoba koja piše, odnosno sklada poeziju odnosno pjesme. Pod utjecajem latinskog se ponekad koristi naziv *poeta* ili (za pjesnikinju) *poetesa*, a pod utjecajem engleskog jezika se nešto rjeđe upotrebljava i naziv *bard*.

Pjesnici se općenito smatraju najstarijim književnicima, s obzirom da su najstarije kulture i civilizacije svoje ideje - vjerske, filozofske, pravne, moralne i političke - zapisivale u obliku pjesama, koje su se često usmenim putem prenosile s koljena na koljeno. Primjer za to predstavljaju svete knjige Indijaca- Vede i Upanišade kao i hebrejsko Sveto pismo koje sadrži mnoge dijelove u stihovima. Prvi pjesnici su često bili svećenici, a nešto kasnije, u antičkom periodu su se i najsloženije filozofske ideje, pa i naučni radovi izlagali u obliku pjesama. 

Danas se pod pjesnikom često podrazumijeva i književnik posjeduje poseban talent da određene apstraktne ideje, odnosno ideale izloži na simboličan, ali svojoj okolini lako razumljiv i estetski vrijedan način. 

Pojedine države su imale, a neke imaju i danas, instituciju službenog državnog pjesnika.

## Veze
* Književnost 
* Popis pjesnika
Arhiloh

:Za rod ptica v. *[[Archilochus (genus)|Archilochus]].

*'Arhiloh''' (grčki: ) (cca. 680. pne.-cca. 645. pne.) bio je grčki pjesnik i, prema nekim navodima, najamnik. Često ga se smatra najstarijim liričarom evropske književnosti. Suvremenici su ga smatrali genijalnim pjesnikom, iako su mu od djela sačuvani samo fragmenti.

Podaci o njegovoj biografiji navode da se rodio na otoku Parosu kao sin lokalnog aristokrata. U mladosti je bio zaručen za kći lokalnog plemića, ali mu je nesuđeni tast dao na prevaru razvrgnuti zaruke. Arhiloh se osvetio iskoristivši festival Demetre gdje je ispjevao okrutnu satiričku pjesmu na račun tasta. Pjesma je bila tako efektna da mu se nesuđeni tast i bivša zaručnica od sramote ubili.

Arhiloh je nakon toga živio kao nomad, seleći se iz grada u grad i s otoka na otok. Često se susretao s poniženjima i siromaštvom, a bio je prisiljen zarađivati za život kao profesionalni vojnik. Životne nedaće su mu našle odraza na pjesme koje su glavni izvor podataka o njegovom životu.

Za Arhiloha se tvrdi da je u antičku književnost uveo jamb, a tematski su mu pjesme skrenule s važnih epskih tema karakterističnih za Homerap prema intimnim problemima karakterističnim za liriku.

## Vanjske veze

* Introduction to Archilochos and translation of A's longest fragment by Guy Davenport 
* Web Resources on Archilochos
* The Poetry of Archilochos
* Archilochos fragments in Greek
* Archilochus Bilingual Anthology (in Greek and English, side by side)
* Zweisprachige Textauswahl zu den griechischen Lyrikern mit zusätzlichen Hilfen
* SORGLL: Archilochos 67; read by Stephen Daitz
Komandna odgovornost

**Komandna odgovornost** je pravna doktrina o hijerarhijskoj odgovornosti u slučaju ratnih zločina.

## Statut Međunarodnog krivičnog suda (stupio na snagu 01.07.2002.)
### član 25.
Za zločine iz nadležnosti suda odgovaraće ne samo njihovi izvršioci, već i naredbodavci, pomagači, podstrekači, kao i lica koja na bilo koji drugi način učestvuju u njihovom izvršenju ili pokušaju izvršenja.
	
### član 27.
Krivična odgovornost odnosi se jednako na sva lica bez obzira na njihovu javnu funkciju, što znaši da javna funkcija predsednika države, vlade ili parlamenta, neće ni u kom slučaju izuzeti to lice od krivične odgovornosti, niti će predstavljati osnov za blaže kažnjavanje.

### član 28.
Komandna odgovornost je krivična odgovornost vojnog zapovednika ili lica koje deluje u tom svojstvu za dela potčinjenih (ne mora biti vojno lice, dovoljno je samo da je u vreme izvršenja zločina bilo vojni zapovednik), za zločine koje su izvršile snage pod njegovom komandom ili kontrolom u slučaju:

# kada je znao ili je prema okolnostima slučaja morao da zna da snage izvršavaju ili su spremne da započnu izvršenje bilo kojeg od zločina iz nadležnosti suda,
# kada nije preduzeo sve neophodne i razumne mere u svojoj moći da spreči činjenje tih zločina ili je propustio da predmet prepusti organima ovlašćenim za pokretanje istrage i vodjenje krivičnog postupka,

Vojni zapovednik ili lice koje deluje u tom svojstvu takođe će biti krivično odgovoran ako su izvršeni zločini posledica njegove greške u sprovođenju kontrole nad potčinjenim i to: 
# kada je znao ili je prema okolnostima slučaja mogao znati da snage da su lica pod njegovom komandom izvršila ili se spremaju da započnu izvršenje bilo kojeg od zločina iz nadležnosti suda, 
# kada je krivična odgovornost preduzeta pod njegovom neposrednom kontrolom ili naredjenjem.
# kada nije preduzeo sve neophodne i razumne mere u svojoj moći da spreči ili predupredi izvršenje zločina ili je propustio da predmet prepusti organima ovlašćenim za pokretanje istrage i vodjenje krivičnog postupka,

### član 33.

Odgovornost izvršioca: Ako je neki od zločina izvršen po naredjenju vojnog ili civilnog organa, izvršilac se ne oslobadja odgovornosti osim:
# ako je bio u zakonskoj obavezi da poštuje naredjenja vlade ili pretpostavljenog,
# ako nije znao da je naredjenje nezakonito,
# ako naredba nije bila očigledno nezakonita (naredjenje da se izvrši zločin genocida ili zločin protiv čovečnosti).
Paros

**Paros** () je otok u Grčkoj smješten u centralnom dijelu Egejskog mora. Pripada arhipelagu Ciklada te se nalazi zapadno od Naxosa, a od koga je razdvojen kanalom širine 8&nbsp;km. Nalazi se otprilike 100&nbsp;nm jugoistočno od Pireja. Danas se Paros smatra jednim od najpopularnijih turističkih odredišta u Evropi. Općina Paros osim otoka sadrži brojne nenastanjene otočiće, te ukupno ima 196,308&nbsp;km² površine. Najbliži susjed je Komuna Antiparos na jugozapadu. Paros je također poznat po finom bijelom mramoru po kojem je *parijski* postao sinonim za porculan i fini mramor širom svijeta. Otok se na venecijanskom zvao *Paro*.

## Značajne osobe
* Arhiloh (cca. 680. pne. - cca. 645. pne.) lirski pjesnik
* Skopas (cca. 395-350. pne.) vajar i arhitekst
* Trazimed (4. vijek pne.) vajar
* Teoktist s Lezbosa (9. vijek) svetac-pustinjak

## Reference

## Vanjske veze

* The website of the municipality of Paros 
* Church of Ekatontapyliani (Church of a Hundred Doors)
689. pr. n. e.

__NOTOC__

## Događaji
* Kralj Sanherib od Asirije osvaja i uništava Babilon.

## Rođenja

## Smrti

## Izvori
688. pr. n. e.

__NOTOC__

## Događaji
* Održana XXIII Olimpijada na kome je kao disciplina uveden boks golim šakama.

## Rođenja

## Smrti

## Izvori
687. pr. n. e.

__NOTOC__

## Događaji
* Gig postaje kralj Lidije (kasniji datum).
* Ezekiju kao kralj Jude nasljeđuje Manaseh.

## Rođenja

## Smrti

## Izvori
681. pr. n. e.

__NOTOC__

## Događaji
* Esarhaddon nasljeđuje Sanheriba kao kralj Asirije.

## Rođenja

## Smrti
* Sanherib, kralj Asirije

## Izvori
680. pr. n. e.

__NOTOC__

## Događaji
* Održana XXV Olimpijada, na kojoj su kao disciplina uvedene utrke dvokolica.
* Asirski kralj Esarhadon otpočinje obnovu Babilona koga je prije deset godina bio razorio njegov otac Sanherib.
* Meteori pogađaji otok Saaremaa u današnjoj Estoniji, stvorivši krater Kaali (približni datum).

## Rođenja
* Arhiloh, grčki pjesnik (približni datum)

## Smrti

## Izvori
Potok egipatski

**Potok egipatski** je izraz koji se u nekim prijevodima Biblije koristi za hebrejski izraz *Nachal Mitzrayim* ("Rijeka egipatska"), a koji je označavao rijeku koja se smatrala najzapadnijom granicom Zemlje Izrael. Najčešći biblijski komentari su je identificirali kao Wadi El-Arish iako je takvo tumačenje vezano uz određšene probleme. Najstariji aramejski prijevodi i židovski komentari su je identificirali s peluzijskim ogrankom Nila - danas nepostojećim ogrankom na granici Drevnog Egipta. Kao jedno od rješenja se spominje i Besor.

## Reference
# Na'aman, N., *The Brook of Egypt and Assyrian policy on the border of Egypt*, *Tel Aviv* 6, 68-90 (1979)
# *The International Standard Bible Encyclopedia* vol. 1 (Grand Rapids: Eerdmans Publishing Co., 1979) p. 549-550.
All Over the Guy

***All Over the Guy*** je američka gej romantična komedija, snimljena 2001. godine u režiji Julie Davis. Scenario je napisao Dan Bucatinsky, koji je preradio svoju predstavu za film. Dan Bucatinsky se pojavljuje u jednoj od glavnih uloga.

## Radnja

Eli (Dan Bucatinsky) i Tom (Richard Ruccolo) imaju sastanak, koji su im ugovorili njihovi najbolji prijatelji Jackie (Sasha Alexander) i Brett (Adam Goldberg). Oni smatraju da bi Eli i Tom bili odličan par. Njihov prvi sastanak je potpuni neuspeh. Nekoliko dana kasnije slučajno se sretnu na buvljoj pijaci i završe kod Elija, gde Tom provodi noć. Tom, međutim, sledećeg jutra kaže da je to bila greška.

Jackie i Brett, koji su u vezi i kojima odlično ide, rešavaju da ih ponovo spoje. Njih dvojica počinju da razvijaju vezu. Međutim, Tom potiče iz porodice alkoholičara i ima problema sa vezivanjem. Eli je, s druge strane, odrastao uz roditelje koji su psiholozi i koji su pokušavali da ga odgajaju da bude emocionalno otvoren, ali on je postao neurotičan i nesiguran zbog toga. Svoj nemir i nesigurnost maskiraju iza sitnih bespotrebnih svađa. Kada Eli kaže Tomu da ga voli, Tom, uplašen, odlazi od njega.

Na venčanju Jackie i Bretta njih dvojica se ponovo sreću i shvataju da moraju da prevaziđu kako disfunkcionalnost svojih porodica, tako i svoje lične strahove.

## Uloge

|- align=center
|align=left|Dan Bucatinsky||align=left|Eli Wyckoff||
|- align=center
|align=left|Richard Ruccolo||align=left|Tom||
|- align=center
|align=left|Sasha Alexander||align=left|Jackie Samantha Gold
|- align=center
|align=left|Adam Goldberg||align=left|Brett Miles Sanford||
|- align=center
|align=left|Doris Roberts||align=left|Esther||
|- align=center
|align=left|Joanna Kerns||align=left|Lydia||
|- align=center
|align=left|Nicolas Surovy||align=left|Jim||
|- align=center
|align=left|Andrea Marin||align=left| Dr. Ellen Wyskoff
|- align=center
|align=left|Tony Abatemarco||align=left|Dr. David Wyckoff
|- align=center
|align=left|Lisa Kudrow||align=left| Marie
|- align=center
|align=left|Christina Ricci||align=left|Rayna Wyckoff
|}

## Vanjske veze
*
Dan Bucatinsky

**Dan Bucatinsky** (rođen 22. septembra, 1965.) je američki glumac, pisac i producent. Rođen je u New Yorku. Trenutno živi u Los Angelesu sa svojim partnerom Don Roosom, sa kojim je u vezi od 1980-ih. Njih dvojica imaju dvoje dece Eliza (2005) i Jonah (2007), koju su usvojili od iste surogat majke.

Najznačajniji filmski poduhvat za sada je film *[[All Over the Guy]]* (2001) za koji je Bucatinsky napisao scenario na osnovu svoje predstave: * I Know You Are, but What Am I?*. Bucatinsky, takođe, glumi jednu od glavnih uloga u filmu, a radio je i kao producent filma.

Kao glumac pojavljivao se u sporednim ulogama u serijama kao što su: *[[Cybill]]*, *[[Chicago Hope]]*, *[[Will & Grace]]*, *[[Frasier]]*, *[[Friends]]*, *[[NYPD Bule]]*, *[[Weeds (TV serija)|Weeds]]*, **, *[[Gray's Anatomy]]*, itd. Glumio je i u projektima svog partnera, kao što su *[[The Opposite of Sex]]* i serija *[[M.Y.O.B.]]*.

Godine 2006. pojavio se u dokumentarnom filmu *[[Fabulous! The Story of Queer Cinema]]*, zajedno sa brojnim LGBT osobama iz sveta filma, kao što su Wilson Cruz, Alan Cumming, Heather Matarazzo, John Cameron Mitchell, Peter Paige, Guinevere Turner, John Waters, Jane Lynch, Gus Van Sant, Todd Haynes i drugi.

Kao producent radio je na seriji *[[The Comeback (serija)|The Comeback]]*, u kojoj je imao i manju ulogu. Radio je na seriji *[[Lipstick Jungle]]*, 2008. godine. Iste godine je počeo da radi na internet seriji sa Lisom Kudrow, *[[Web Therapy]]* kao producent, pisac i glumac.

## Filmografija

## Reference

## Vanjske veze
* 
* Dan Bucatinsky  na TV.com-u
KTS (Freiburg)

Autonomni centar **KTS** (skraćeno od *Kulturtreff in Selbstverwaltung*) je institucija potkulture i autonomne scene u Frajburgu, Nemačka.

KTS je nastao 1994. skvotiranjem stara kasarna francuske vojske “Vaubangelände”. Posle iseljenja Vaubana od strane gradske vlade, KTS je našao novi prostor 1988. skvotiranjem zgrade nemačke železnice, gde se i danas tu nalazi. Postignut je dogovor sa vlastima, koji je trajao do 2004. kada je železnica odbila da produži zakup. Usledili su protesti, svirke i razne akcije i ugovor je produžen do 2007.

U KTS-u je u julu 2006. održano dešavanje pod nazivom “D.I.Y. against the state (Uradi sam protivu države)” koje je uključivalo umetnike, aktiviste, skvotere i žurku povratimo ulice.

KTS vodi registrovano udruženje za razvoj potkulture "KTS-Ini".

## Vanjske veze
* Zvaničan sajt KTS
* D.I.Y. against the state
The Next Best Thing

***The Next Best Thing*** je LGBT dramedija iz 2000. godine sa Madonnom i Rupert Everettom u glavnim ulogama, u režiji Johna Schlesingera.

## Radnja

Abbie (Madonna) i Robert (Rupert Everett) su najbolji prijatelji. Ona je upravo raskinula sa svojim momkom, Kevinom (Michael Vartan), dok je on gej koji dugo nije bio u vezi. Jedne noći posle dosta piće, dogodi se da njih svoje imaju seks i Abbie ostane u drugom stanju. Rešavaju da počnu da žive zajedno i da odgajaju svoje dete, Sama (Malcolm Stumpf). Svako od njih, međutim, zadržava svoj privatni život. Pet godina kasnije Abbie se zaljubljuje u Bena (Benjamin Bratt) i rešava da se uda, preseli i povede dete sa sobom. Robert ne želi da se odrekne svog deteta i ulaze u mučnu parnicu oko starateljstva.

## Uloge

* Rupert Everett - Robert Whittaker
* Madonna - Abbie Reynolds
* Benjamin Bratt - Ben Cooper
* Michael Vartan - Kevin Lasater
* Josef Sommer - Richard Whittaker
* Lynn Redgrave - Helen Whittaker
* Malcolm Stumpf - Sam
* Neil Patrick Harris - David
* Illeana Douglas - Elizabeth Ryder
* Mark Valley - Cardiologist
* Suzanne Krull - Annabel
* Stacy Edwards – Finn

## Kritike

Film je naišao na veoma loše kritike, kao i na loš prijem kod publike. Madonna je dobila Razzie za najgoru glumicu, a film je nominovan za Razzie u još nekoliko kategorija, između ostalog za najgori film, najgoru režiju i najgori scenario. Kritičar Roger Ebert je napisao: "*The Next Best Thing* je rasprodaja starudija gej pitanja, vezan za radnju isto kao izmučeni konj prodavca starudija.

Film je bio nominovan za GLAAD Media Award, ali je nagradu osvojio *[[Billy Elliot]]*, 2001. godine.

## Soundtrack

Soundtrack je objavljen februara 2001. godine kao: *[[The Next Best Thing (soundtrack)|The Next Best Thing: Music from the Motion Picture]]*. Soundtrack sadrži dve pesme koje je otpevala Madonna: *[[American Pie]]* i *[[Time Stood Still]]*.

## Vanjske veze

* 
* Ruppert Everett o Madonni, piše dosta o snimanju filma.

## Reference
670-e pr. n. e.

## Događaji i trendovi
* 677. pne. – Asarhadon vodi asirsku vojsku protiv pobunjenih arapskih plemena i napreduje sve do Potoka Egipta.
* 676. pne. – Zhou Hui Wang postaje vladar kineske dinastije Zhou.
* 675. pne. – Asarhadon počinje ponovnu izgradnju Babilona.
* 674. pne. – Asarhadon guši pobunu u Aškelonu, a koju je podržavao Taharka, kralj Egipta. U znak odmazde Asirci napadaju Egipat, ali ih Taharka uspijeva zaustaviti.
* 673. pne. – Tul Hostilije postaje treći kralj Rima.
* 671. pne. – Asarhadon ponovno napada Egipat, osvaja Memfis kao i brojne članove egipatske kraljevske porodice.

## Značajne osobe
* Asarhadon, kralj Asirije i osvajač Egipta (vladao 681–669. pne.)

## Smrti
* 673. pne. – Numa Pompilije, drugi kralj Rima, nasljednik Romula
* 670. pne. – Metije Fufecije, latinski kralj Alba Longe
Molotovljev koktel

**Molotovljev koktel**, također poznat kao **petrolejska bomba**, **benzinska bomba** ili **Molotovljeva bomba** je zajednički naziv za niz improviziranih zapaljivih bombi. Poznate po tome što se jednostavno prave, danas se često koriste od strane demonstranata.

Naziv su prvi počeli koristiti Finci za vrijeme sovjetsko-finskog rata. Naziv predstavlja ironični komentar na tvrdnje sovjetskog ministra vanjskih poslova Vjačeslava Molotova da sovjetski bombarderi na Finsku umjesto bombi bacaju hranu („*Molotov obezbeđuje Fincima hranu, a Finci Sovjetima piće*“). Samog Molotova je veoma iritirao ovaj naziv.

## Reference

## Vanjske veze

* A detailed technology of the Molotov cocktail 
* Molotov Cocktail on WW2
* History of the Molotov cocktail
* Iraqi insurgents use thermal bombs on Humvees - liveleak.com video
Rote Flora

**Rote Flora** (Crvena Flora, pozata i kao stara Flora) je bivše pozorište u Hamburgu, koje je skvotirano u novembru 1989.

## Istorijat

Pozorište je izgrađeno 1888. pod nazivom Tivoli Teatar. Ubrzo je preimenovano u Koncerthaus Flora, da bi konačno bilo nazvano Flora Teatar, gde su održavane opere, koncerti i revije. Tokom Drugog svetskog rata je zatvoreno 1943. i pretvoreno u skladište, da bi kasnije bilo renovirano i ponovo otvoreno 1949. Od 1953. do 1964. je pretvoreno u bioskop sa oko 800 mesta. Posle toga je služilo kao prodavnica do 1987.

1987. je obznanjen plan da se Flora pretvori u muzički teatar. Stanovnici, vlasnici prodavnica i autonomne grupe su se pobunili i došlo je do višemesečnih protesta. Stara zgrada je, ipak, srušena aprila 1988. ali su se protesti još više pojačali i postali nasilni, što je na kraju sprečilo investitore da ostvare plan.

Do sledećeg leta je ruševina ležala napuštena, a nekoliko grupa uključenih u proteste je htelo da je obnovi i useli. Avgusta 1989. grad je neočekivano ponudio šestomesečni zakup tim grupama i Rote Flora je zvanično otvorena 23. septembra 1989. Ponovo neočekivano, grad je ugovor proglasio nevažećim a Rote Flora se proglasila skvotom 1. novembra 1989. Od tada Rote Flora je nezavisni prostor kulturnih i političkih dešavanja.

Avgusta 1992. je senator za urbani razvoj uslovio organizatore da potpišu ugovor o zakupu u roku od šest nedelja, inače će biti izbačeni. Pregovor predstavnika grada i Rote Flore je trajao mesecima, ali na kraju iseljenja nije bilo, a Rote Flora je ostala skvot.

2000. je Senat ponovo započeo pregovore o zakupu. Skvoteri su, posle žestoke rasprave, odbili ugovor, kao i bilo kakve daljnje pregovore sa Senatom. Senat je onda marta 2001. prodao zgradu preduzetniku Klausmartinu Krečmeru, koji je ubrzo shvatio da sa njom ne može ništa učiniti i da će Rote Flora ostati autonomna.

Rote Flora je proslavila svoju 15. godišnjicu u novembru 2004.

## Dešavanja

Rote Flora organizuje redovne buvlje pijace, žurke i kulturne večeri i još služi kao mesto za sastanke levičarskih i autonomnih pokreta. Najčešće se raspravlja o pitanjima emigracije, nacionalizma u Nemačkoj i privatizacije javnog prostora. Rote Flora se finansira kroz donacije i žurke. Mejnstrim muzika se ne pušta, a umesto toga Rote Flora nudi širok spektar alternativne muzike poput panka, regea, ska, daba, dram en bejsa i goa trensa.

U poslednih nekoliko godina Rote Flora je postala bitan kulturni centar za četvrt Šanze u kojoj se nalazi.

## Vanjske veze
* Zvanični sajt Rote Flora (na nemačkom)
* Slike Schanzen četvrti i Rote Flore
Anatopija

**Anatopija** je bila privremeno protesno selo u Papenburgu u Nemačkoj. Podignuto je 4. jula 1991. kada je omladina skvotirala ogroman gradilišni prostor (12km dugačak, 3km širok) na kom je kompanija Mercedes planirala izgradnju ceste za testiranje vozila.

Ekološko selo je podignuto da bi zaštitili retke biljne i životinjske vrste od izgradnje auto-puta. Selo je imalo mnoštvo kuća i koliba, podignutih od recikliranih otpadaka društva (plastičnih flaša, automobilskih guma i slično). U njemu su živeli razni ljudi sa raznih krajeva sveta, mnoge životinje i putnici, koji su često navraćali. Selo je promovisalo život u skadu sa prirodom, bez struje, vodovoda i automobila, a stanovnici su obrađivali zemlju i kuvali vegansku hranu zajedno. Pored toga, neprestano su se trudili da privuku pažnju javnosti na njihove anti-Mercedes proteste i otvorili su infošop koji je širio informacije o protestima i dešavanjima. 

Početkom 1994. je naređeno iseljenje Anatopije, a talas akcija uperenih protiv Mercedesa i Zelene partije, koja je prodala zemlju Mercedesu, je zapljusnuo Nemačku. Akcije su uključivale proteste, sabotaže i uništavanje Mercedesove imovine, a ukupna šteta je iznosila preko 200.000 eura. 

7. januara 1995. Anatopija je iseljena. 

## Vanjske veze
* Članak o Anatopiji  (na engleskom)
Köpi

**Kepi** (nem: *Köpi*) je autonomni kulturni centar u Kepeniker ulici (Köpenickerstrasse) u Berlinu, koji je nastao kao skvot 1990. da bi kasnije bio legalizovan. U njemu živi i radi oko 50 ljudi, uključujući i decu koja tu žive od rođenja. 

Zgrada je zauzeta 23. februara 1990. u Kepeniker ulici 137 , odmah pored istočne strane berlinskog zida. To je bio prvi skvot u Istočnom Berlinu od strane zapadnih Berlinaca. Ubrzo je to postala raširena praksa, jer je stanovništvo prelazilo iz istočnog u zapadni deo, i ostajalo je puno napuštenih prostora. Leta 1991. dolazi do sporazuma stanara i vlasnika, stambenog preduzeća. 

U prostoru se organizuju svirke, žurke solidarnosti, narodna kuhinja, besplatan bioskop, časovi jezika itd. Nikada nisu primili nikakav novac od fondacija ili od države i planiraju da nastave s tom politikom. 

2005. proslavljena je petnaestogodišnjica Kepija.
Ex-Steffi

**Eks-Štefi** (nem: *Ex-Steffi*) je bio jedini skvot, autonomni centar u Karlsrueu (Nemačka), koji se nalazio pored glavne železničke stanice.

Istorija skvota Štefi počinje još 1990. sa zauzimanjem prostora u centru Karlsruha. Do 1997. autonomni centar je bio smešten u Štefanien ulici (nem: *Stephanienstrasse*) i zvao se Štefi (Steffi). Posle iseljenja starog prostora, “štefijaneri” su se preselili u prostor pored glavne železničke stanice u prostorije nekadašnje železničarske menze, a naziv skvota su promenili u eks-Štefi.

Posle naloga za iseljenje, pred sudom su se izborili za odlaganje do 1. februara 2006. a sa gradom je sklopljen ugovor da će ih ostaviti na miru do tada ali da plaćaju kiriju.

U prostoru je obično živelo oko 20 mladih ljudi, a plaćali su kiriju 3.000 eura mesečno. Kuća je služila kao socijalni centar, gde su održavane žurke, svirke, projekcije filmova, politička dešavanja i omladinski kafe. Sva dešavanja su bila nekomercijalna i za ljude koji nemaju finansijskih sredstava. Oko 20.000 ljudi godišnje je učestovalo u kulturnom životu skvota.

Kada je ugovor istekao, posle 1. februara 2006. je kuća ponovo okupirana, a grad je tražio da se iseli. 30. marta je došao dan iseljenja, a 50-ak ljudi se protivilo tome, na barikadama. Iseljenje taj dan nije uspelo, pa je par dana kasnije, 6. aprila, došla policija sa vodenim topovima i preko krova ušla u kuću. Kuća je iseljena i i srušena ubrzo posle toga.

## Vanjske veze
* Sajt eks-Štefi  (na nemačkom)
* Stranica eks-Štefi na karlsruškoj viki (sa slikama)
Kunsthaus Tacheles

**Umetnička kuća Taheles** (nem: *Kunsthaus Tacheles*) je umetnički centar i mesto kulturnih dešavanja u Berlinu.

Taheles je prostrana građevina od 9000 m² u Oranienburger ulici, u berlinkoj četvrti Mite u Istočnom Berlinu, koju je skvotirala skupina međunarodnih umetnika, izvođača i muzičara, posle pada Berlinskog zida, u proleće 1990.

Spoljašnjost zgrade je oštećena u Drugom svetskom ratu, i mnoga oštećenja još uvek stoje. Na spoljašnjem zidu se nalazi ogromni oslikani mural u grafiti stilu, a unutra skulpture moderne umetnosti. U početku je Taheles služio za smeštaj i radni prostor umetnika koji su u njemu živeli, a kasnije postaje umetnički centar sa kafićem, bioskopom, radionicama, i prostorom za pozorišne predstave i izvedbe. Jedno vreme ga je vodio poznati kurator Johen Sandig.

2012. godine, nakon godina natezanja sa zakonom i bankom koja je vlasnik zgrade, ovaj skvot je iselila policija.

## Zanimljivosti
* Taheles je bio inspiracija za scenu u nemačkom filmu "*Good Bye Lenin*".

## Izvori

## Vanjske veze

* Zvanični Taheles sajt
* Taheles
Karlsruhe

**Karlsruhe** je jedan od najvećih njemačkih gradova pokrajine Baden-Württemberg. Oko 285.263 stanovnika živi u gradu na rijeci Rajna.

## Geografija
Nadmorska visina grada varira između 100 metara (na zapadnom delu, prema reci Rajni) i 277.5 metara (Turmberg na istoku). Geografske koordinate su: 49° 00' Sever 008° 04' Istok, što znači da 49. paralela prolazi kroz centar grada.

## Klima
Karlsruhe je sa srednjom temperaturom od 10,7&nbsp;°C jedan od najtoplijih njemačkih gradova. Temperatura pada rijetko ispod 0&nbsp;°C. U prosjeku Karlsruhe godišnje ima samo 17,1 ledenih dana.

## Gradovi partneri

## Galerija

Datoteka:Schloss-Karlsruhe-pp1.jpg|Dvorac grada
Datoteka:Karlsruhe Germany CastleByNight.jpg|Dvorac grada
Datoteka:Karlsruhe_Marktplatz_(Pyramide)_meph666-2004-Feb-15-a.jpg|Piramida Friedrich Weinbrennera na glavnom trgu
Datoteka:Alb in Karlsruhe.JPG|Rijeka Alb
Datoteka:Wildparkstadion2.jpg|Stadion u Karlsruhe: Wildparkstadion
Datoteka:Messe Karlsruhe II.jpg|Velesajam: Messe Karlsruhe
Datoteka:Kino am ZKM.jpg|Najveći kino u Karlsuhe: Filmpalast am ZKM
Datoteka:Karlsruhe main station meph666-2005-Mar-04.jpg|Želježnički kolodvor
Datoteka:Aerial image of the Karlsruhe Schlossgarten (view from the south).jpg|Centar grada, u srijedini: Dvorac
Datoteka:Karlsruhe Brauerei Moninger.jpg|Pivnica Moninger
Datoteka:MiRO0.jpg|Rafinerija MiRO
Datoteka:Karlsruhe tram01 2002-09-08.jpg|Tramvaj
Datoteka:Albtalbahn Albtalbahnhof.jpg|Tramvaj
Datoteka:Karlsruhe Tramway car 180.jpg|Tramvaj
Datoteka:Karlsruhe Tramway car 14.jpg|stari Tramvaj
Datoteka:Karlsruhe Tramway car 100.jpg|stari Tramvaj


## Reference

## Literatura

* 
* 
* 
* 
* 
* 
* 
* 

## Vanjske veze

* Službene stranice grada